Bjørnene

Bjørnene kan ofte genkendes med at de har krigsmaling i ansigtet der ligner at en bjørn har kradset dem i ansigtet hen over det ene øje. Bjørnene ledes af Utgorm.

## Historie

### Bjørnefars første historier i Weissburg:

Første gang han viste sig i Weissburg kom han med sin trofaste følgesvend: Utgorm. Som sin første handling udfordrede han Orkbossens bror, og duellen endte uafgjort. Med støtte fra orkerne førte han et angreb på Schlachtfelt, hvor det lykkedes ham og Orkerne at overtage borgen. Eifvur erklærede sig selv for Lensherren af Schlachtfelt, indtil Weissburg samlede sig, og fik smidt ham ud af borgen.

Det stoppede dog ikke Bjørnefar, for hans gerninger havde spredt rygter. Med hjælp fra Utgorm og den nytilkomne Astrid (senere kendt som Bjørnemor) fik han over de næste 2 måneder samlet over 1/3 af riget under sit banner. Med den hær gik han ned til Kong Leopold og bad om at blive Lensherre af Sohnenfelt. Kong Leopold tøvede, men til sidst kom Bjørnefar på prøve som Drost af lenet, indtil at Rigsrådet kunne godkende ham som Lensherre. Der gik 2 måneder inden Rigsrådet stemte ja til at Eifvur blev Lensherre af Sohnenfelt.

Efter dette har Bjørnefar varetaget Sohnenfelt og bla. bygget en borg som fik navnet Berheim (Bjørnenes Hjem). Borgen blev bygget med hjælp fra Lensherren af Marktplatz, og alle ressourcer som Bjørnene kunne stjæle og røve fra de andre lener. Især Schlachtfelt var Bjørnenes rivaler, og der er ikke kæmpet flere slag to lener imellem før. Bjørnefars popularitet var ikke stor, heller ikke hos de andre lener, men hans magt var ikke til at betvivle. Han havde folk til alt.

###### Bjørnefars første oprør:

Under Sir Hectors forsøg på at få Kong Leopold af tronen, og gøre sig selv til Fyrste, valgte Bjørnefar at gøre Sohnenfelt uafhængig, og gjorde dermed oprør både mod Sir Hector, men også hans egen konge. Først slog han sammen med kongens styrker Sir Hector tilbage. Men samme dag døde en af hans bjørne, Ridder Avih, til en ond magi. Den fjernede hendes sanser én for én, til hun til sidst døde. Bjørnefar vidste ikke hvem som havde gjort det, men han vidste at der var en Nurgle kult i riget. Bjørnefar søgte hævn, og sammen med Kaptajnen af Schlachtfelt dræbte han 5 kultister, og gjorde dermed en umiddelbar ende på kulten, som aldrig fik fodfæste igen. Men mens Bjørnefar havde været på Kaos jagt, havde Kong Leopold samlet resten af riget, og i et af de største slag på Berheim, besejrede Kong Leopold Berheim's styrker. Bjørnefar svor at tjene kongen loyalt, for at undgå at hans folk måtte lide en skæbne der var værre.

###### Kaos invasionen

Kun 6 måneder efter oprøret med Sir Hector, kom en kæmpe Kaos invasion som truede hele Weissburg. Hårdest ramt blev Berheim. Bjørnefar vidste der ville gå tid før at resten af Weisburg kunne komme til undsætning, og han valgte derfor at blive inde i borgen, til trods for hans hævnlyst. Men da en Minotaur slog portene ind, valgte han at tage kampen ud af borgen. Bjørnefar blev såret, og båret ud af sine mænd. Berheim faldt i slaget. Bjørnefar, såret, gik rundt og prøvede på at hjælpe sine mænd. Han blev vred, og kaldte i sit raseri på Ursun, og forlangte at bjørneguden gav ham hans magt til at slå Kaos tilbage. Ursun hørte ham, og gav Bjørnefar kræfterne til at blive Ursun præst. Med ny styrke, og nye evner, samlede Bjørnefar sine bjørne, som havde spredt sig over hele riget. Sammen med resten af Weissburg slog de Kaoshæren tilbage! Men Kaosmagien havde ødelagt hele riget. Alle borge var blevet til ruiner, og Weissburg sørgede over deres land. Det var en tung pris at betale for sejren.

###### Kongemordet:

Men Bjørnefars kamp var ikke ovre endnu. Necromancere havde fået lov til at bo i riget, under beskyttelse af kongen. Bjørnefar var taget på pilgrimsrejse til bjergene ved Karaz-a-Karak. Da han vendte tilbage, hørte han at kongen var blevet til en vampyr. Han kom ind i tronsalen og så hans bjørn Ragnhild, blive bidt af Kong Leopold. Ragnhild døde i armene på Bjørnefar, da han bar hende hjem til Berheim. Her brændte de Ragnhild og begravede hende samme sted som Ridder Avih. Bjørnefar var rasende uden lige, og valgte at bryde sin ed mod kongen. Til det sidste rigsrådsmøde i Weisburg, erklærede Bjørnefar krig mod kongen for hans kætteri. Mange var med ham, og kong Leopold låste sig inde i sin tronsal, hvor han var i sikkerhed. Men Bjørnefar fik lokket kongen ud, ved at oprørerne lagde sig på Schlachtfelt som om de var besejrede. Kong Leopolds kærlighed til sit folk, fik ham i sidste ende at komme ud og se til dem. Da rejste hans folk sig, og Bjørnefar slog selv kongen ned. Bjørnefar afleverer kongen til Orkbossen, som førte kongen til Unheimlich, hvor Kong Leopold blev brændt på bålet.

###### Det nyeste:

I løbet af det næste år har Bjørnefar, ligesom resten af riget, arbejdet på at få bygget sit len op igen. Da det endelig står sikkert, erklærer Bjørnefar endelig Sohnenfelt for uafhængig. Sohnenfelt har skiftet navn til Berheim, som et minde om den gamle borg. I nyere tid har Berheim hjulpet til mod Orkinvasionen, hvor Bjørnefar sammen med Lenherren af Schachtfelt fik samlet riget og bygget et fort som holdt stand mod den store WAAAGH som var på vej mod Weissburg.

## Folket

Bjørnene ledes af 3 ledere også kaldt *Bjørnen*, *Ravnen* og *Ulven*. Disse 3 har lige meget magt, og deres ord har samme vægt som hinanden. Set udefra, kan det ligne at Bjørnefar er den med mest magt, men i virkeligheden har han kun en lille del af magten. Da Ragnhild var i live var hun kendt for at holde på Bjørnenes magt i Tyvelauget.

Hver leder har ansvar for en gruppe, som hver har et fokus punkt som de har ansvar for. Bjørne-bjørnene er krigerne. Det er dem som har ansvaret for sikkerheden i Berheim, og dem som sørger for at slås når orker og andet ondt skulle angribe deres land. Ulvene er de hurtige og de snu. Deres kløgt og opfindsomme indtægtskilder gør dem uundværlige for Berheim. Ravnene har ændret sig en del i deres egen historie, men lige nu er de Berheims magikere, alkymister og andre magikyndige.

På Berheim er der en ridder ordning kaldet "De Hvide Bjørne" ledt af Sigvid, tyvelauget De Blå Roser, og magikeren Stein. Selv på handelsfronten var der Astrid med sine mange varer, både i form af mad og smykker. Men størst af alt var deres militære magt. Bjørnene har været gode til at træne folk op hurtigt, og give dem modet og lysten til kamp. Deres store antal har gjort dem næsten urørlige.